বাংলাদেশকে নিয়ে বড় মন্তব্য ICC-র!

ওয়েব ডেস্ক : আইপিএল থেকে বাদ পড়েছেন বাংলাদেশের পেসার মুস্তাফিজুর রহমান! ভারতীয় ক্রিকেট বোর্ডের (BCCI) নির্দেশে তাঁকে ছেড়ে দিয়েছে কলকাতা নাইট রাইডার্স। তার ‘বদলা’ নিতেই নিরাপত্তার কারণ দেখিয়ে ভারতের টি২০ বিশ্বকাপ (T20 World Cup 2026) না খেলতে আসার সিদ্ধান্ত নিয়েছে বিসিবি (BCB)। তাদের ম্যাচগুলি যাতে শ্রীলঙ্কায় রাখা হয় তা নিয়ে আন্তর্জাতিক ক্রিকেট কাউন্সিল তথা আইসিসি (ICC)-কে একটি চিঠিও পাঠানো হয়েছিল বাংলাদেশ ক্রিকেট বোর্ডের তরফে। তবে বিসিবি যে দাবি করছে তা একপ্রকার অবাস্তব তা জানিয়ে দিলেন আইসিসি’র এক কর্তা।

এক সাক্ষাৎকারে ওই আইসিসি (ICC) কর্তা বলেছেন, ভারত থেকে ম্যাচ সরাতে গেলে বাংলাদেশকে বৈধ কারণ দেখাতে হবে। যেখানে ম্যাচ হবে, সেখানে আগে সিকিউরিটি দল পাঠাতে হত। তাদের রিপোর্টের ভিত্তিতে আবেদন করাটাই হল নিয়ম। তবে বাংলাদেশ নিরাপত্তাজিত কারণ দর্শালেও, কোনও যুক্তিপূর্ণ কারণ দেখাতে পারেনি।

আরও খবর : ফের বিপদের মুখে শ্রেয়স! অল্পের জন্য রক্ষা, দেখুন সেই মুহূর্তের ভিডিও

ওই কর্তা আরও বলেছেন, তবে ভারতে বিশেষ দল পাঠিয়ে নিরাপত্তা খতিয়ে দেখার বিষয়ে কোনও কিছুই বলছে না বাংলাদেশ (Bangladesh)। তাহলে কি বাংলাদেশ এই ধরণের নিরাপত্তা সংক্রান্ত বিষয় নিয়ে প্রশ্ন তুলতে পারে? সঙ্গে তিনি জানিয়েছেন, একাধিক টুর্নামেন্ট আয়োজন করা নিয়ে অনবদ্য রেকর্ড রয়েছে ভারতের। ফলে বাংলাদেসের আবেদনকে আইসিসি পাত্তাই দেবেনা বলেই মনে করছে ওয়াকিবহাল মহল।

প্রসঙ্গত, আইসিসিকে (ICC) লেখা চিঠিতে বাংলাদেশ লিখেছিল, ভারতে খেলা নিয়ে উদ্বিগ্ন বাংলাদেশ। দলের নিরাপত্তা নিয়ে সংশয় রয়েছে। সব বিশ্লেষণ করে ও সরকারের পরামর্শ নিয়ে বাংলাদেশ ক্রিকেট বোর্ড ঠিক করেছ, টি২০ বিশ্বকাপ খেলতে ভারতে দল পাঠাবে না বাংলাদেশ।

তবে বাংলাদশের কথা আইসিসি আদৌ শুনবে কি না, তা নিয়ে আগেই সংশয় ছিল। ফলে এখন প্রশ্ন উঠছে, বাংলাদেশকে বাদ দিয়েই বিশ্বকাপ আয়োজন করতে পারে আইসিসি? আন্তর্জাতিক ক্রিকেট নিয়ামক সংস্থার-র কর্তার মন্তব্যের পর এমনই সম্ভাবনা স্পষ্ট হয়ে উঠছে।