নয়া রেকর্ড অভিষেক শর্মার! পিছনে ফেললেন কোহলি, সূর্যকুমারদের

ওয়েব ডেস্ক : এশিয়া কাপে (Asia Cup) দারুণ পারফরম্যান্স করেছে টিম ইন্ডিয়া (Team India)। পর পর সাতটি ম্যাচ জিতেছে ভারত। দাপটের সঙ্গেই সেই ম্যাচগুলি জিতেছেন সূর্যকুমার যাদবরা। এই টুর্নামেন্টে সব থেকে বেশি নজর কেড়েছেন ভারতের তরুণ ব্যাটার অভিষেক শর্মা (Abhishek Sharma)। প্রায় প্রতিটি ম্যাচে তাঁর দুর্দান্ত ব্যাটিং ভরসা দিয়েছে ভারতীয় দলকে। সেই কারণে পুরস্কার পেলেন তিনি। আইসিসি (ICC) র‍্যাঙ্কিংয়ে গড়লেন নতুন নজির। টপকে গেলেন সবাইকে।

এই টুর্নামেন্টে সব থেকে বেশি রেটিং পয়েন্ট সংগ্রহ করেছেন তিনি। এশিয়া কাপে (Asia Cup) তাঁর দূর্দান্ত পারফরমেন্সের কারণে ৯৩১ পয়েন্টে পৌঁছেছেন তিনি। যা টি-টোয়েন্টি ক্রিকেটের ইতিহাসে সর্বোচ্চ। যার ফলে তিনি সব ব্যাটারদের পিছনে ফেলে দিয়েছেন।

আরও খবর : ট্রফি বিতর্কে BCCI-এর কাছে ক্ষমা চাইলেন নকভি!

এতদিন এই রেকর্ড ছিল ইংল্যান্ডের ডেভিড মালানের কাছে। তাঁর কাছে ছিল ৯১৯ পয়েন্ট। ভারতের তারকা ব্যাটার বিরাট কোহলির (Virat Kohli) কাছে ছিল ৯০৯ পয়েন্ট। আর সূর্যকুমার যাদবের (Suryakumar Yadav) কাছে ছিল ৯১২ পয়েন্ট। সেই সব রেকর্ড ভেঙে ফেলেছেন অভিষেক শর্মা (Abhishek Sharma)। এখনও পর্যন্ত ২৮টি টি-টোয়েন্টি ম্যাচ খেলেছেন অভিষেক। তিনি করেছেন ৮৪৯ রান।

অন্যদিকে এশিয়া কাপে দারুণ পারফরম্যান্স করেছেন অভিষেক শর্মা (Abhishek Sharma)। তিনি সাত ম্যাচে করেছেন ৩১৪ রান। তার স্ট্রাইক রেট ছিল প্রায় ২০০। সর্বোচ্চ করেছেন ৭৫। সঙ্গে ৩টি হাফ সেঞ্চুরি করেছেন। ওপেন করতে নেমে তাঁর ঝোড়ো ব্যাটিংয়ে একপ্রকার প্রতিটি ম্যাচেই ভালোভাবেই জিতে গিয়েছে ভারত।